**Årsmelding fra fylkestingsgruppa**

Året 2024 startet med folkevalgtopplæring hvor vi fikk en god innføring i fylkets oppgaver. Som et politisk valgt organ har vi en samfunnutviklerrolle i Østfold. Denne oppgaven skal vi løse gjennom å drive 11 videregående skole, vedlikeholde 1665 km fylkesvei, ta vare på tennene til både barn og eldre ved 6 tannklinikker, og drive et utstrakt samarbeid med både kommuner og andre institusjoner.

Fylkeskommunen ønsker å være profesjonell, raus og kreativ. Dette var visjonen til Østfold før Viken-perioden. Politikerne var samlet til en ny folkevalgtopplæring i begynnelsen av 2025 for å se på om dette fortsatt er de ordene som skal prege arbeidet i fylkeskommunen.

Samarbeid var et tema på folkevalgtopplæringen. Og dette har preget politiske vedtak gjennom hel året.

Det har vært noen store saker som har gått igjen i 2024. Det første er å lage Regionale planer for Østfold. 33 delplaner er nå samlet under tre hoved overskrifter; Økt livskvalitet, deltagelse og likeverd, Kompetanse og verdiskaping og Areal og mobilitet. Dette er overskrifter som gjenspeiler de tre hovedutvalgene vi har i fylket. Planen skal ut på høring og vedtas i 2025.

Det ble tidlig klart at fylket hadde et for høyt driftsnivå med tanke på hva vi hadde av penger å drifte for. Økonomiplan frem mot 2028 viste at vi må kutte og da spesielt i skole. Det ble derfor satt i gang et arbeid med å se på hele skolestrukturen i videregående opplæring i Østfold. Et bredt flertall vedtok derfor i november å gå for en avvikling av Greåker og Borg videregående skoler. På alle de andre skolene blir linjetilbudet redusert og/eller samlet på enkelte skoler. Dette smerter, men er helt nødvendig for å få en drift som er tilpasset budsjettet. Prøveopptak viser at den nye tilbudsstrukturen er bedre tilpasset elevenes ønsker. Avviklingen vil skje gradvis og det skal bygges ny skole Fredrikstad fordi her er behovet størst.

Sitasjonen ble ikke bedre at vi startet året med en brann i bussene til Østfold kollektiv. Dette medførte en stor ekstrakostnad for fylket til alle som kom med krav til alternativ transport.

Så måtte vi gå til det skrittet å stenge en avdeling på Fredrik II fordi det ble funnet asbest og betongelementer på fasaden begynte å løsne. Disse elevene får nå undervisning i det gamle sykehuset i Fredrikstad. Det haster med å få bygget ny skole i Fredrikstad.

Budsjettet for 2025 ble vedtatt nesten enstemmig. KrF fikk inn et verbalforslag fra programmet som lyder; «I videre arbeid med inkludering og videreutvikling i samarbeid med NAV, etableres en prøveordning med seniorer som mentorer for dropout-elever og folk som er langtids arbeidsledige, for styrket arbeidslivstrening og redusert utenforskap.»

Vi i fylkestingsgruppa til KrF jobber godt sammen og skal stå på videre for å drive god KrF politikk!

Britt Egeland Gulbrandsen, Bjørn Lande og Constance Thuv (1.vara)